Diari Oficial de la Generalitat Valenciana


Sumari del DOGV 3397, del 21-12-1998 (1998/10354)

Informació pública del Programa per al desenvolupament de l'actuació integrada per a la gestió d'una unitat d'execució delimitada dins del sector de sòl urbanitzable d'ús residencial PPR-6 del PGOU d'Alginet.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3397

Data del DOGV
:   21-12-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/10518


Organisme emissor
:   Ajuntament d'Alginet

Tipus de document
:   Anunci

Informació pública del Programa per al desenvolupament de l'actuació integrada per a la gestió d'una unitat d'execució delimitada dins del sector de sòl urbanitzable d'ús residencial PPR-6 del PGOU d'Alginet. [1998/X10978]
  
L'Ajuntament d'Alginet pel present posa en coneixement dels titulars de drets afectats per l'Actuació Proposada, el domicili fiscal dels quals figura al cadastre i que conformement amb el que estableix l'art. 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, servesca aquest anunci com a notificació respecte als titulars cadastrals el domicili dels quals és desconegut o que, malgrat haver-se intentat la notificació, no s'hi ha pogut practicar:
  
Sra. Rosario Cholvi Bosch
  
Sra. María Rosa Nadal Machí
  
Sra. María Palau Espert
  
Sr. José Ignacio Simó Genevois
  
1. Que s'ha presentat a l'Ajuntament d'Alginet per part d'Inmuebles Castellón, SA, una proposta de Programa d'Actuació Integrada de la Unitat d'Execució existent al sector d'ús residencial PP-R-6, els límits geogràfics del qual són els següents: nord, poliesportiu municipal; sud i est, sòl no urbanitzable junt a l'Autovia de Llevant; i oest, xarxa primària de comunicacions, antiga CN-340.
  
2. Que la proposta esmentada consta de la Memòria del Programa, una Modificació del Pla Parcial, un Projecte d'Urbanització i un Projecte de Reparcel·lació que es troba dipositat a disposició del públic a l'Ajuntament d'Alginet.
  
3. L'àrea esmentada inclou les parcel·les cadastrals següents: polígon 13, parcel·les 84, 86, 87, 89, 90, 91, 96, 97, 170, 171, 172, 173, 174, 175, 176, 177, 178, 179, 241, 242, 243, 244, 245, 526 i 554; i polígon 13, casc, números 97 i 180.
  
4. Que s'han publicat al periòdic El Mundo de Castelló i en el Diari Oficial de la Generalitat Valenciana, els anuncis a què es refereix l'art. 46 LRAU, amb data 25 d'agost i 14 de setembre de 1998, respectivament, i que es procedirà a publicar el Projecte de Reparcel·lació al periòdic Levante de València i en el Diari Oficial de la Generalitat Valenciana.
  
5. Durant el termini de vint dies comptadors a partir de la publicació de l'últim d'aquests anuncis o de la notificació d'aquest avís, qualsevol persona interessada podrà consultar a l'Ajuntament els documents que integren l'alternativa tècnica i presentar-hi tant al·legacions com alternatives tècniques que vulguen competir amb l'exposada al públic. Alhora, durant els cinc dies següents al venciment del termini anterior, es podran presentar proposicions juridicoeconòmiques per a executar qualsevol de les alternatives.